**Brit díszdoktori elismerést kapott IBS rektora**

A University of Buckingham díszdoktorrá avatta az IBS rektorát Dr. Láng Lászlót

Az International Business School örömmel jelenti be, hogy rektorunk, Dr. Láng László megkapta a University of Buckingham díszdoktori címét, ami egyedülálló elismerés egy magyar intézmény vezetője számára.

Az IBS több mind 10 éve adja a University of Buckingham diplomáját a magyar diploma mellé, és működik együtt szorosan 1976-ban alapított angol egyetemmel, ami az Egyesült Királyság egyetlen független, királyi oklevéllel rendelkező egyeteme. A felsőoktatás innovatív megközelítéséről ismert intézmény gazdag múltra tekint vissza a tudományos kiválóság és a szellemi kíváncsiság terén, oktatásában pedig elkötelezett a kritikus gondolkodás erősítétében.

A University of Buckingham olyan személyeknek adományoz díszdoktori címet, akik kiemelkedő módon járultak hozzá a tudományos élethez, a művészetekhez, a köz szolgálatához vagy a nemzetközi ügyekhez. A buckinghami Tanács és a Szenátus tagjaiból álló bizottság gondos mérlegelés után egyhangúlag döntött úgy, hogy rektorunknak ajánlják fel ezt a rangos kitüntetést.

A díszdoktori címet, amely a tudományok doktora, honoris causa címet viseli, a University of Buckingham diplomaosztó ünnepségén adták át, amelyet 2024. március 16-án tartottak a Buckingham-i Szent Péter és Szent Pál templomban. Ez az elismerés rektorunk kiemelkedő vezetői munkásságát és az akadémiai élethez való hozzájárulását, valamint az International Business School Budapest és a University of Buckingham közötti szoros partnerséget igazolja.

2024. 04. 30.

A szöveg és a képek a forrás feltüntetésével szabadon felhasználhatóak.

További információ, interjú: IBS Sajtóiroda, press@ibs-b.hu